钦定古今图书集成/明伦汇编/闺媛典/第306卷 > 皇清三十九 > 唐守英妻杨氏
## 钦定古今图书集成/明伦汇编/闺媛典/第306卷 > 皇清三十九 > 唐守英妻杨氏

按《零陵县志》：“杨氏，御史天赋之侄孙女，辛兴里唐守英妻。年十八适守英，事翁姑尽妇道。守英夜读，氏纺绩挑灯以侍，终夜无倦。英亡，氏年二十七，一女一子皆襁褓。翁文鹤相继没，两柩在室，凄凉万状。氏悉出其服饰，经营丧事。父怜之，劝改嫁，氏泣曰：‘翁与夫俱亡，弱女孤儿，茕茕无依，蒙面事人，天其肯容我耶？矢’” 志守节，昼夜辟绩，历四十馀年，屡值兵戈离乱，卒保全无恙。年七十八终。子登庸，诸生。女适庚子解元黄佳色。